proxectonos/corpus_dominio_legal_administrativo_tmp huggingface dataset:
19/03/2014 | Administración LocalProvincial
Deputación Provincial da Coruña
Secretaría Xeral. Servizo de Contratación
Servizos de mantemento e programación do sistema de xestión municipal “Ágora”

A) organismo: Excma. Deputación Provincial da Coruña B) Dependencia que tramita o expediente: Servizo de Contratación C) número de expediente: PCO.001.2013.02583 2. Obxecto do contrato: SERVIZOS DE MANTEMENTO E PROGRAMACIÓN DO SISTEMA DE XESTIÓN MUNICIPAL “ÁGORA” 3. Prazo de EXECUCIÓN: 9 MESES, prorrogable por 3 meses máis A) Tramitación: ordinaria B) Procedemento: aberto (con multiplicidade de criterios de adxudicación). 5. PRESUPOSTO: Presuposto sen IVE: 66.115,70 €; B) Imposto sobre o Valor Engadido (IVE) ao 21%: 13.884,30 €; C) Presuposto TOTAL (A+B): 80.000,00 € 6. Garantía provisional: non se esixe.7. Garantía definitiva: 5% do prezo de adxudicación IVE excluido.8. Requisitos específicos do contratista: Ver cláusulas 7 e 10 do Prego. A) Data límite de presentación de ofertas: en horas de oficina de 9.00 a 13.00 h dentro do prazo de quince días naturais contados dende o seguinte ao da publicación do anuncio de licitación no BOP B) Presentarase en tres sobres pechados: Sobre A, subtitulado “Documentación” e sobre B, subtitulado “Referencias Técnicas”: Conterán a documentación esixida na cláusula 10 do Prego de cláusulas administrativas e técnicas particulares. Sobre C, subtitulado “Oferta económica” Conterá a proposición económica axustada ao modelo que figura no ANEXO 2 do prego de cláusulas administrativas e técnicas particulares. C) MOSTRAS: Non se esixen; VARIANTES: Non se admiten www.dicoruna.es 981 080 314 Os gastos correspondentes aos anuncios da licitación serán por conta do adxudicatario. A Coruña, 28 de febreiro de 2014 O PRESIDENTE, O SECRETARIO, Diego Calvo Pouso José Luis Almau Supervía
26/03/2014 | Administración LocalMunicipal
Moeche
Nomeamento de tenentes de alcalde

Por Decreto da Alcaldía de data 17 de marzo de 2014, nomeáronse Tenentes de Alcalde, ós/ás seguintes Concelleiros/as: · Primeiro Tenente de Alcalde: D. Roberto Bouza Sedes · Segunda Tenente de Alcalde: Dª. María Luz López López · Terceiro Tenente de Alcalde: D. Jorge González Aneiros O que se fai público en cumprimento do disposto no artigo 46 do RD 2568/1986, de 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais. Moeche, 17 de marzo de 2014. Alcalde-Presidente, Xulio Cribeiro García.
26/03/2014 | Administración LocalProvincial
Deputación Provincial da Coruña
Área de Desenvolvemento Económico, Turismo e Medio Ambiente. Sec. de Promoción e Desenv. Turístico
Resolución provisional de concesión de subvencións correspondentes ao programa FOAYAA2014: convocatoria do programa de subvencións dirixido a concellos e outras entidades locais para actividades de promoción económica, durante o ano 2014

O Presidente desta Corporación, por resolución da Presidencia nº 4.297 do 14 de marzo de 2014, aprobou a concesión provisional de subvencións correspondentes ao programa FOAYAA2014: convocatoria do programa de subvencions dirixido a concellos e outras entidades locais da provincia da Coruña para actividades de promoción económica, durante o ano 2014, o que se fai público para os efectos establecidos na base 1 das Bases reguladoras xerais das convocatorias de subvencións dirixidas a concellos e outras outras entidades locais, da Deputación Provincial da Coruña.1.- Non admitir as solicitudes que figuran no Anexo 1, polos motivos que se indican.2.- Conceder provisionalmente as subvencións aos concellos/entidades que se relaciona no Anexo 2, polos importes que se indican, con cargo á partida orzamentaria 0510/414B/46201, sendo o importe total proposto de 248.802,62€. 3.- Conceder provisionalmente as subvencións aos concellos/entidades que se relacionan no Anexo-3, condicionadas a solucionar os motivos que se indican.4.- Publicar a presente resolución provisional no Boletín Oficial da Provincia, co que se entenderá notificada aos interesados, de acordo co establecido no art.59.6. b) da Lei 30/1992, de réxime xurídico das administracións públicas e do procedemento administrativo común. A título informativo, publicar esta resolución no taboleiro de edictos e na páxina web da Deputación.5.- Abrir un prazo de 10 días hábiles, contados a partir do día seguinte ao da publicación da presente resolución provisional no Boletín Oficial da Provincia, para que os solicitantes poidan aceptar ou desistir da subvención e, se é o caso, presentar solicitude de reformulación ou de cambio de obxecto da subvención, presentar alegacións ou presentar emenda de erros. Transcorrido devandito prazo de 10 días sen que por parte dos solicitantes se houbese aceptado ou desistido da subvención e, se é o caso, presentado emenda dos erros advertidos, teranse por desistidos da petición de subvención ditándose resolución conforme ao disposto no artigo 42 da citada Lei 30/1992.6.- A presente resolución provisional non xera dereito ningún a favor dos beneficiarios propostos. Só a publicación da resolución definitiva xerará estes dereitos. Total 47.919,00€ Total 248.802,62€ A Coruña, 24de marzo de 2014 O PRESIDENTE, O SECRETARIO, Diego Calvo Pouso José Luis Almau Supervía
26/03/2014 | Administración LocalMunicipal
Noia
Secretaría
Edicto Jonatan Bores Ponce

Intentada a notificación persoal no enderezo de D. Jonatan Bores Ponce con DNI nº XXXXXXXXX, esta non se puido practicar por estar ausente en reparto no domicilio que obra no expediente, e resultando non retirada a notificación, polo que se procede de conformidade co previsto nos artigos 59.5 e 61 da Lei 30/1992, de 26 de novembro de réxime xurídico e procedemento administrativo común, á publicación do presente anuncio, co fin de notificarlle ao interesado que con data 03 de marzo de 2014 o alcalde do Concello de Noia ditou a resolución nº 660/2014, pola que se rexeita o recurso de reposición contra a resolución sancionadora nº 88/2014. Tendo en conta que en atención ao previsto no artigo 61 da Lei 30/1992, o acto non se publica na súa integridade, fáiselle saber ao interesado que o texto íntegro da resolución que se notifica así como o expediente atópase á súa disposición nas dependencias de Secretaría Xeral da Casa do Concello situada na Rúa Rosalía de Castro nº 2, Noia. Noia, 14 de marzo de 2014. O alcalde, Asdo. Rafael García Guerrero.
26/03/2014 | Administración LocalMunicipal
Vimianzo
Edicto sobre aprobación definitiva da modificación da Ordenanza fiscal nº 24 reguladora da taxa pola pretación dos servizos públicos municipais de vivenda comunitaria, escola infantil, centro de día, comedor sobre rodas e lavandeira sobre rodas

Sendo aprobado inicialmente polo Pleno do Concello en sesión ordinaria de data 25 de xaneiro de 2014 a modificación da ordenanza fiscal nº24, reguladora da taxa pola prestación dos servizos públicos municipais de vivenda comunitaria, escola infantil, centro de día, comedor sobre rodas e lavandería sobre rodas; e transcorrido o prazo de 30 de días de exposición pública sen alegacións ao mesmo, considérase aprobada definitivamente e publícase integramente en cumprimento do preceptuado no art.70.2 da Lei Reguladora das Bases do Réxime Local, e no artigo 17 da Lei Reguladora das Facendas Locais, entrando en vigor dende a publicación no Boletín Oficial da Provincia. Contra esta disposición administrativa de carácter xeral non caberá recurso en vía administrativa, de acordo co artigo 107.3, da Lei 30/92, de réxime xurídico das administracións públicas e do procedemento administrativo común, se ben se poderá impugnar directamente diante da xurisdición contencioso-administrativa. De conformidade co establecido no artigo 46 en relación co 10.1. b), ambos os dous da Lei 29/1998, do 23 de xullo, reguladora da xurisdición contencioso-administrativa, contra o presente acordo, os interesados poderán interpor recurso contencioso-administrativo diante da Sala do Contencioso-Administrativo do Tribunal Superior de Xustiza de Galicia, no prazo de dous meses, contado a partir do día seguinte ao da publicación deste anuncio no Boletín Oficial da Provincia. Poderán, así mesmo, interpor calquera outro recurso que estimen procedente ou conveniente. O texto íntegro da modificación da ordenanza aprobada con carácter definitivo é o seguinte: “7.3. A cota tributaria pola prestación do servizo de centro de día determínase de conformidade coa seguinte tarifa: (…Resto do artigo permanece igual…) 7.4. A cota tributaria pola prestación do servizo de lavandería e comedor sobre rodas determínase consonte coa seguinte tarifa: A estos prezos hai que engadirlle un custo de 1,78 € por día para o transporte se éste fose necesario.7.5. As tarifas numéricas sinaladas no caso dos servizos de comedor, lavandería sobre rodas, e para a parte da cota referida ao transporte no caso do centro de día, serán actualizadas anualmente conforme ás fluctuacións que experimente o IPC anual a 30 de novembro do anterior, procedéndose a modificar a presente ordenanza fiscal de acordo co procedemento regulado nos artigos 17 e seguintes do TRLRFL. Esta revisión empezará a aplicarse para o exercicio 2007 tendo en conta o IPC de decembro 2005 a novembro de 2006. Vimianzo, 18 de marzo de 2014 O alcalde Manuel Antelo Pazos
26/03/2014 | Administración LocalMunicipal
Culleredo
Medio, Obras e Servizos
UME/2013/471 Xestión de Biomasa D. Antonio García Vilares

Ao non ser posible a práctica de notificación de resolución ao interesado que mais abaixo se indica, por causas non imputables a esta Administración, de conformidade co disposto nos artigos 59 e 61 da vixente Lei 30/92, de 26 de novembro de réxime xurídico das administracións públicas e procedemento administrativo común, se pon de manifesto que o expediente de xestión de biomasa UME/2013/471 atópanse a súa disposición na Area de Medio Ambiente Servizos e Obras do Concello de Culleredo situado na R/Concello, 12-15189-Culleredo en horario de 9 a 14 horas, para o coñecemento do contido íntegro do mencionado acto e constancia de tal coñecemento, sinalando a este efecto un prazo de 15 días, computado a partir do seguinte ao da publicación deste anuncio, significándolle que transcorrido o mesmo, a notificación entenderase producida a todos os efectos legais. DON FRANKLIN EDUARDO KAID SOLS Culleredo, 14 de marzo de 2014. O concelleiro delegado da área de Medio Ambiente, Servizos e Obras Asdo: Narciso Marzoa Martínez P. D. (Resolución de 14.11.2011, BOP nº 222 de 22.11.2011)
26/03/2014 | Administración LocalMunicipal
Ames
Aprobación inicial do Regulamento da Xunta Local de Seguridade do concello de Ames, adaptado ao Real decreto 1087/2010, de 3 de setembro

En sesión plenaria de 27 de febreiro de 2014 prestouse aprobación inicial ao Regulamento da Xunta Local de Seguridade do concello de Ames, adaptado ao Real decreto 1087/2010, de 3 de setembro. Mediante o presente anuncio dito acordo de aprobación inicial sométese a exposición pública por prazo de 30 días hábiles a efectos de exame e reclamacións. Para o suposto de non presentarse reclamacións, o acordo de aprobación inicial quedará elevado a definitivo de forma automática. Ames, 7 de marzo de 2014 O alcalde Santiago V. Amor Barreiro
26/03/2014 | Administración LocalProvincial
Deputación Provincial da Coruña
Área de Desenvolvemento Económico, Turismo e Medio Ambiente. Sec. de Promoción e Desenv. Turístico
Resolución provisional de concesión de subvencións correspondentes ao programa FO027B: convocatoria do programa de subvencións de fomento pesqueiro dirixido ás Confrarías de Pescadores da provincia da Coruña para investimentos durante o ano 2014

O Presidente desta Corporación, por resolución nº 4.299 de 14/03/2014, aprobou a concesión provisional de subvencións correspondentes ao programa FO027B: Convocatoria do programa de subvencións de fomento pesqueiro dirixido ás confrarías de pescadores da provincia da Coruña para investimentos durante o ano 2014, o que se fai público para os efectos establecidos na base 1 das Bases reguladoras xerais das convocatorias de subvencións dirixidas a entidades, da Deputación Provincial da Coruña.1.- Non admitir as solicitudes que figuran no Anexo 1, polos motivos que se indican.2.- Conceder provisionalmente as subvencións ás entidades que se relacionan no Anexo 2, polos importes que se indican, con cargo á partida orzamentaria 0510/415A/781, sendo o importe total proposto de 59.903,31€. 3.- Publicar a presente resolución provisional no Boletín Oficial da Provincia, co que se entenderá notificada aos interesados, de acordo co establecido no art.59.6. b) da Lei 30/1992, de réxime xurídico das administracións públicas e do procedemento administrativo común. A título informativo, publicar esta resolución no taboleiro de edictos e na páxina web da Deputación.4.- Abrir un prazo de 10 días hábiles, contados a partir do día seguinte ao da publicación da presente resolución provisional no Boletín Oficial da Provincia, para que os solicitantes poidan aceptar ou desistir da subvención e, se é o caso, presentar solicitude de reformulación ou de cambio de obxecto da subvención, presentar alegacións ou presentar emenda de erros. Transcorrido devandito prazo de 10 días sen que por parte dos solicitantes se houbese aceptado ou desistido da subvención e, se é o caso, presentado emenda dos erros advertidos, teranse por desistidos da petición de subvención ditándose resolución conforme ao disposto no artigo 42 da citada Lei 30/1992.5.- A presente resolución provisional non xera dereito ningún a favor dos beneficiarios propostos. Só a publicación da resolución definitiva xerará estes dereitos. Total 59.903,31€ A Coruña, 24 de marzo de 2014 O Presidente O Secretario Diego Calvo Pouso José Luis Almau Supervía
26/03/2014 | Administración Autonómica
Xunta de Galicia
Consellería de Medio Ambiente, Territorio e Infraestruturas
Axencia Galega de Infraestruturas
Servizo Provincial da Coruña
Levantamento de actas previas á ocupación Concello de Muros

O artigo 28 do vixente Estatuto de autonomía de Galicia establece no seu apartado 2º a competencia da comunidade autónoma galega no desenvolvemento lexislativo e a execución da lexislación do estado en materia de expropiación forzosa. Con data de 20 de febreiro de 2014 a Xunta de Galicia procedeu á declaración da utilidade pública e a urxente ocupación dos bens e dereitos necesarios a efectos de expropiación para a mencionada obra por Decreto 23/2014, publicado no Diario Oficial de Galicia, de data de 4 de marzo de 2014. Na súa virtude e en cumprimento do disposto nos artigos 52 da vixente Lei de expropiación forzosa do 16 de decembro de 1954, e 56 e seguintes do regulamento para a súa aplicación, este Servizo, en uso das facultades que lle confire o artigo 98 da mencionada lei, resolveu convocar ós titulares de bens e dereitos afectados que figuran na relación exposta no taboleiro de anuncios do concello de Muros, para que comparezan nos lugares, datas e horas que se detallan a continuación co fin de proceder ó levantamento das actas previas á ocupación nas que se recollerán os datos necesarios para determina-los dereitos afectados, o valor destes e os prexuízos determinantes da rápida ocupación, sen prezuízo de se trasladaren ó lugar dos predios se o consideran necesario. Lugar: Casa Consistorial do concello de Muros. Data: 22 de abril de 2014, de dez horas até doce horas. A relación de titulares cos bens e dereitos afectados, así como o plano parcelario correspondente estarán expostos no concello de Muros, e no Servizo provincial de A Coruña (C/ Vicente Ferrer nº 2, 8º planta). A dito acto deberán acudi-los titulares afectados persoalmente ou ben representados pola persoa debidamente autorizada para actuar no seu nome, aportando os documentos acreditativos da súa titularidade, documento nacional de identidade e o último recibo da contribución, podendo facerse acompañar á súa costa, se o estiman oportuno, dos seus peritos e notarios. Así mesmo, e no cumprimento do establecido no artigo 56 do Regulamento da Lei de expropiación forzosa ábrese información pública durante un prazo de quince días, contados a partir do seguinte ó da publicación da presente resolución e até o momento do levantamento da acta previa correspondente, co fin de que os interesados poidan formular por escrito, ante este Servizo provincial de A Coruña, (C/ Vicente Ferrer nº 2, 8º planta), as alegacións que estimen pertinentes co obxecto de emendar posibles erros padecidos ó relaciona-los bens afectados pola urxente ocupación. Así mesmo, comunícase que deberán comparece-lo acto xuntando as escrituras de propiedade das fincas e o documento nacional de identidade. A Coruña, 13 de marzo de 2014. O xefe do Servizo. Claudio Alberto Beatriz Francisca Moscato Korchi
26/03/2014 | Administración LocalMunicipal
Laxe
Exposición pública do orzamento municipal do exercicio 2014

E D I C T O Na sesión plenaria celebrada o día 14 de marzo de 2014, o Pleno desta Corporación acordou aprobar inicialmente o orzamento xeral para o exercicio 2014 e as bases para a súa execución. O expediente exponse ao público na Secretaría-Intervención deste Concello polo prazo de quince (15) días hábiles, contados dende o seguinte ao de inserción do presente anuncio no Boletín Oficial da Provincia, co fin de que os interesados poidan realizar as reclamacións que estimen oportunas. Se durante o citado prazo non se tiveran presentado reclamacións, o orzamento para o exercicio 2014 entenderase definitivamente aprobado, de acordo co disposto no artigo 20.1 do R. D. 500/90, do 20 de abril, e art.169.1 do texto refundido da Lei reguladora de facendas locais, aprobado polo Real decreto lexislativo 2/2004 do 5 de marzo. Laxe, 17 de marzo de 2014 O alcalde Antonio Carracedo Sacedón
26/03/2014 | Administración LocalMunicipal
Dodro
Aprobación definitiva de modificación da Ordenanza fiscal núm.9 do IBI

O Pleno municipal aprobou inicialmente a modificación da ordenanza fiscal núm.9 do imposto sobre bens inmobles, na sesión extraordinaria que tivo lugar o día 27 de decembro de 2013. Logo de transcorrer o prazo de exposición pública do acordo de aprobación inicial (BOP núm.23, do 4 de febreiro de 2014), ao non se presentar ningunha alegación, considérase aprobada definitivamente, ao abeiro do establecido no artigo 49. c) da Lei reguladora das bases de réxime local. Consonte co previsto no artigo 70.2 da Lei 7/1985, do 2 de abril e 17.4 do Real decreto lexislativo 2/2004, do 5 de marzo, e para os efectos da súa entrada en vigor, publícase o texto modificado: O tipo de gravame do imposto sobre bens inmobles, en base ao establecido no artigo 61 do Texto refundido da Lei de facendas locais, queda fixado nos seguintes termos: - Bens inmobles de natureza urbana: 0,4 % - Bens inmobles de natureza rústica: 0,3 % - Bens inmobles de características especiais: 1,3 % Contra esta aprobación definitiva, pódese interpoñer o recurso contencioso-administrativo, segundo o disposto na lexislación vixente. Dodro, 12 de marzo de 2014 O alcalde Valentín Alfonsín Somoza
26/03/2014 | Administración LocalProvincial
Deputación Provincial da Coruña
Área de Desenvolvemento Económico, Turismo e Medio Ambiente. Sec. de Promoción e Desenv. Turístico
Resolución provisional de concesión correspondentes ao programa Foayia 2014: convocatoria do programa de subvencións dirixido a concellos e outras entidades locais para investimentos de promoción económica, durante o ano 2014

O Presidente desta Corporación, por resolución da Presidencia nº 4.296 do 14 de marzo de 2014, aprobou a concesión provisional de subvencións correspondentes ao programa FOAYIA2014: convocatoria do programa de subvencions dirixido a concellos e outras entidades locais da provincia da Coruña para investimentos de promoción económica, durante o ano 2014, o que se fai público para os efectos establecidos na base 1 das Bases reguladoras xerais das convocatorias de subvencións dirixidas a concellos e outras outras entidades locais, da Deputación Provincial da Coruña.1.- Non admitir as solicitudes que figuran no Anexo 1, polos motivos que se indican.2.- Conceder provisionalmente as subvencións aos concellos/entidades que se relaciona no Anexo 2, polos importes que se indican, con cargo á partida orzamentaria 0510/414B/76201, sendo o importe total proposto de 899.953,01€. 3.- Conceder provisionalmente as subvencións aos concellos/entidades que se relacionan no Anexo-3, condicionadas a solucionar os motivos que se indican.4.- Publicar a presente resolución provisional no Boletín Oficial da Provincia, co que se entenderá notificada aos interesados, de acordo co establecido no art.59.6. b) da Lei 30/1992, de réxime xurídico das administracións públicas e do procedemento administrativo común. A título informativo, publicar esta resolución no taboleiro de edictos e na páxina web da Deputación.5.- Abrir un prazo de 10 días hábiles, contados a partir do día seguinte ao da publicación da presente resolución provisional no Boletín Oficial da Provincia, para que os solicitantes poidan aceptar ou desistir da subvención e, se é o caso, presentar solicitude de reformulación ou de cambio de obxecto da subvención, presentar alegacións ou presentar emenda de erros. Transcorrido devandito prazo de 10 días sen que por parte dos solicitantes se houbese aceptado ou desistido da subvención e, se é o caso, presentado emenda dos erros advertidos, teranse por desistidos da petición de subvención ditándose resolución conforme ao disposto no artigo 42 da citada Lei 30/1992.6.- A presente resolución provisional non xera dereito ningún a favor dos beneficiarios propostos. Só a publicación da resolución definitiva xerará estes dereitos. Total 206.642,05€ Total 899.953,01€ A Coruña, 24 de marzo de 2014 O PRESIDENTE, O SECRETARIO, Diego Calvo Pouso José Luis Almau Supervía
26/03/2014 | Administración LocalMunicipal
Culleredo
Economía, Facenda, Réxime Interior
Convocatoria selección mestres programación AFD-2014 (persoal laboral temporal)

Convocatoria selección mestres programación AFD-2014 (persoal laboral temporal) Aprobada pola Xunta de Goberno Local do 10.03.2014. Convócase proceso selectivo, polo sistema de concurso de méritos, de mestras/es para impartir as unidades de competencia das especialidades da programación AFD, exercicio 2014. A presente convocatoria rexerase polas bases aprobadas pola Xunta de Goberno Local en sesión do 10.03.2014, e publicadas na páxina web do Concello (www.culleredo.es) A contratación dos candidatos seleccionados estará supeditado á concesión das subvencións para o financiamento dos cursos e mais á súa validación por parte da Consellería de Traballo e Benestar. Culleredo, 18 de marzo de 2014. A concelleira de Administración local e Cultura Alicia Ferreiro Varela
26/03/2014 | Administración Autonómica
Xunta de Galicia
Consellería de Medio Ambiente, Territorio e Infraestruturas
Axencia Galega de Infraestruturas
Servizo Provincial da Coruña
Pago de mutuo acordo no Concello de As Pontes

EXPEDIENTES: 36,75€- En cumprimento do disposto no artigo 49 do Regulamento de Expropiación Forzosa do 26 de abril de 1957, este Servizo procede a executa-lo pagamento dos xustiprezos correspondentes ó expediente de expropiación forzosa instruídos para o termo municipal de AS PONTES, por mor das obras do Proxecto AC/99/066.01 “VARIANTE ESTRADA AC-142. TREITO: GOENTE - C-641. AS PONTES.”, ós propietarios cuxa relación figura exposta no taboleiro de anuncios do Concello referenciado. Dito pagamento terá lugar: Lugar: Casa Consistorial do Concello de AS PONTES Data: 23 de Abril de 2014 de 09:00 a 10:00 horas Efectuarase polo pagador deste Servizo e en presencia do Rosario Isabel Viador Ana, e do Alcalde e secretario de dito Concello. O que se fai público, para xeral coñecemento, advertindo ós interesados que o pagamento farase precisamente ós que figuran como donos da cousa ou titulares do dereito expropiado, non admitíndose representación senón por medio de poder debidamente autorizado, xa sexa xeral ou particular para este caso, debendo achegar a documentación necesaria para acreditar a sucesión en caso de figurar o terreo a nome de herdeiros; e que deberán identificarse co documento nacional de identidade ou, no seu defecto, polo coñecemento directo que testifiquen o Alcalde ou Secretario do Concello. A Coruña 18 de marzo de 2014 O xefe do servizo, Fdo.: ANTONIO LOPEZ BLANCO
26/03/2014 | Administración Autonómica
Xunta de Galicia
Consellería de Medio Ambiente, Territorio e Infraestruturas
Axencia Galega de Infraestruturas
Servizo Provincial da Coruña
Pago de mutuo acordo clave AC-00-76.1 no Concello de As Pontes

EXPEDIENTES: 452,76€-, 373,80€-, 5.390,15€-, 820,05€-, 3.931,20€-, En cumprimento do disposto no artigo 49 do Regulamento de Expropiación Forzosa do 26 de abril de 1957, este Servizo procede a executa-lo pagamento dos xustiprezos correspondentes ó expediente de expropiación forzosa instruídos para o termo municipal de AS PONTES, por mor das obras do Proxecto AC/00/76.1 “AUTOVIA FERROL-VILALBA. TREITO: ESPIÑAREDO-NUCLEO URBANO DE AS PONTES.”, ós propietarios cuxa relación figura exposta no taboleiro de anuncios do Concello referenciado. Dito pagamento terá lugar: Lugar: Casa Consistorial do Concello de AS PONTES Data: 23 de Abril de 2014 de 09:00 a 10:00 horas Efectuarase polo pagador deste Servizo e en presencia do Representante da Administración, e do Alcalde e secretario de dito Concello. O que se fai público, para xeral coñecemento, advertindo ós interesados que o pagamento farase precisamente ós que figuran como donos da cousa ou titulares do dereito expropiado, non admitíndose representación senón por medio de poder debidamente autorizado, xa sexa xeral ou particular para este caso, debendo achegar a documentación necesaria para acreditar a sucesión en caso de figurar o terreo a nome de herdeiros; e que deberán identificarse co documento nacional de identidade ou, no seu defecto, polo coñecemento directo que testifiquen o Alcalde ou Secretario do Concello. A Coruña 18 de marzo de 2014 O xefe do servizo, Fdo.: ANTONIO LOPEZ BLANCO
26/03/2014 | Administración LocalMunicipal
Ames
Notificación por edito do tratamento residual de vehículos abandonados

Unha vez intentada infrutuosamente, por parte desta administración municipal, a notificación domiciliaria prevista no artigo 59 da Lei 30/1992, de 26 de novembro, de réxime xurídico das administracións públicas e do procedemento administrativo común, ao titular do vehículo que figura no anexo I, procédese á súa notificación mediante anuncio no Boletín Oficial da Provincia e remisión ao taboleiro de editos do concello do seu último domicilio. Notifícase ao titular do vehículo que figura no anexo I que o seu vehículo foi retirado da vía pública por atoparse en situación de abandono sendo trasladado ao depósito habilitado ao efecto, logo de que o seu titular fixera caso omiso ao requirimento de retirada notificado no seu domicilio. Mediante a presente notificación advírteselle que se no prazo de 1 mes desde a súa publicación non procede a facerse cargo do seu vehículo, o Concello procederá ao seu traslado a centro autorizado de tratamento de vehículos para a súa posterior destrución e descontaminación, liquidándolle os gastos que poidan xerarse como consecuencia do tratamento do mesmo como residuo (Ordenanza Fiscal Reguladora da taxa por actividades e servizos relacionados coa hixiene urbana). Advírteselle ao propietario do vehículo que con independencia de todo o exposto, o abandono de vehículos constitúe unha infracción de carácter administrativo tipificada na lei 22/2011, de 28 de xullo, de residuos e solos contaminados. Este anuncio ten carácter de notificación expresa e individualizada, e o expediente completo estará á disposición dos seus titulares no departamento municipal de secretaría de luns a venres de 9 a 14 horas. Ames, 4 de marzo de 2014 O alcalde Santiago V. Amor Barreiro
26/03/2014 | Administración LocalMunicipal
Ames
Anuncio de licitación do servizo de lacería e canceira do Concello de Ames

ANUNCIO DE CONTRATACIÓN DO SERVIZO DE LACERÍA, CANCEIRA E RECOLLIDA E TRATAMENTO DE CADÁVERES DE ANIMAIS DO CONCELLO DE AMES 1.–Entidade adxudicataria. a) Organismo: Concello de Ames. b) Dependencia que tramita o expediente: Servizo de Contratación.2.–Obxecto do contrato. a) Contratación do Servizo de lacería, canceira e recollida e tratamento de cadáveres de animais do Concello de Ames. b) División por lotes e número: non. c) Lugar de execución: Concello de Ames. d) Prazo de execución: A duración inicial do contrato é de 2 anos prorrogable anualmente, ata un máximo de 4 anos (incluído período inicial e prorroga). 3.–Tramitación, procedemento e forma de adxudicación. a) Tramitación: ordinaria. b) Procedemento: aberto. c) Forma: único criterio de adxudicación.4.–Orzamento. O valor estimado do contrato: 36.000 euros para os 4 anos posibles de duración máxima do contrato.5.–Garantía provisional: non se esixe.6.–Obtención de documentación e información. a) Entidade: Concello de Ames. b) Domicilio: praza do Concello s/n - Bertamiráns. c) Localidade e código postal: Ames (A Coruña) 15220. d) Teléfono 981 883002 e) Telefax 981 884929 f) Data límite de obtención de documentos e información: ata á data de finalización de presentación de proposicións.7.–Presentación das ofertas ou das solicitudes de participación. Presentación de ofertas: os licitadores poderán presentar as proposicións no Rexistro Xeral do Concello de Ames, ata as 14.00 horas no prazo de 15 días naturais, contados a partir do día seguinte á publicación do anuncio de licitación no Boletín Oficial da Provincia. a) Documentación a presentar: A sinalada no prego de cláusulas administrativas particulares. b) Lugar de presentación: Rexistro do Concello de Ames. c) Admisión de variantes (concurso): non se admiten.8.–Apertura das ofertas.  Entidade: Concello.  Domicilio: Praza do Concello s/n - Bertamiráns.  Localidade: Ames.  Data e hora: Indicarase cunha antelación mínima de 2 días hábiles no perfil do contratante e no taboleiro de anuncios do Concello.9.–Gasto de anuncios. O adxudicatario estará obrigado a pagar todos os gastos de publicación de anuncios de licitación, de ser o caso, e doutros que se puidesen inserir por causa do obxecto do contrato ou en cumprimento da lexislación vixente.10.–Portal informático ou páxina web onde figuren as informacións relativas á convocatoria ou onde se poden obter os pregos: www.concellodeames.org. (perfil do contratante) Ames, a 18 de marzo de 2014. O alcalde Santiago V. Amor Barreiro
26/03/2014 | Administración LocalMunicipal
Cerceda
Secretaría
Notificación de baixa de oficio no padrón municipal de habitantes

ANUNCIO Notificación de baixa de oficio no padrón municipal de habitantes Mediante resolución da Alcaldía de data 03/03/2014, unha vez recibido o informe favorable do Consello de Empadroamento (Sección Provincial da Coruña), ordenouse a baixa de oficio no Padrón Municipal de Habitantes das persoas que de seguido se relacionan, de conformidade co establecido no artigo 72 do Regulamento de poboación e demarcación territorial das entidades locais, por figuraren empadroadas incumprindo os requisitos establecidos no artigo 54 do regulamento citado: Debido a que non foi posible practicar a notificación no enderezo das persoas interesadas, faise por medio deste anuncio, de conformidade con artigo 59.5 da Lei 30/1992, de 26 de novembro, e comunícaselle que contra a citada resolución, que pon fin a vía administrativa, poderase interpoñer, de conformidade co preceptuado no artigo 116 da Lei 30/1992, del 26 de novembro, de réxime xurídico das administracións públicas e do procedemento administrativo común, potestativamente recurso de reposición ante esta Alcaldía-Presidencia, no prazo dun mes contado a partir do seguinte ó da notificación da presente resolución, ou directamente recurso contencioso administrativo ante ó Xulgado do Contencioso-administrativo da Coruña que corresponda, no prazo de dous meses contados dende o seguinte ó da notificación da presente resolución, de conformidade co artigo 8.1 e 46.1 da Lei 29/1998, de 13 de xullo, da xurisdicción contencioso administrativa. No caso de interpoñer o recurso de reposición non se poderá interpoñer recurso contencioso administrativo ata que non se teña resolto e notificado o recurso de reposición, e no prazo de dous meses dende o día seguinte ó da notificación da resolución expresa do recurso potestativo de reposición, ou ben, no prazo de seis meses dende o día seguinte a que deba terse resolto por silencio o devadito recuso potestativo de reposición. Todo iso sen prexuízo de que poida interpoñer calquera outro que estime convinte en defensa dos seus intereses. Cerceda, 19 de marzo de 2014 O alcalde José García Liñares
26/03/2014 | Administración LocalMunicipal
Padrón
Anuncio de modificación dos tenentes de alcalde

En cumprimento do establecido no artigos 46 do Real decreto 2568/1986, do 28 de novembro, polo que se aproba o regulamento de organización, funcionamento e réxime xurídico das entidades locais, faise pública a seguinte Resolución do Alcalde número 165/2014, do 17 de marzo: Primeiro. Con motivo do pacto de goberno que acadaron no seu día os grupos municipais do Partido Popular e do Partido Galeguista Demócrata, por Resolución do Alcalde número 418/2012, do 29 de xuño, acordouse nomear Tenentes de Alcalde aos seguintes concelleiros e concelleira, todos eles membros da Xunta de Goberno Local do Concello de Padrón: 1º. DON IOAN BOAN HABACH.2º. DON SANTIAGO ROBERTO EDUARDO FERMIN CARROMERO DE IZAGUIRRE.3º. DONA AHINOA LORA SUSANO. Segundo. O anterior acordo fíxose público no Boletín Oficial da Provincia da Coruña número 130 do 10 de xullo do 2012. Terceiro. No día de hoxe, 17 de marzo do 2014, os concelleiros do grupo político municipal do Partido Galeguista Demócrata presentan escrito no que expoñen a súa vontade de romper o pacto de goberno e, en consecuencia, formulan a súa renuncia a todos os cargos, delegacións e integración na Comisión Municipal de Coordinación. Primeiro. De acordo ao establecido no artigo 20.1. da Lei 7/1985, do 2 de abril, reguladora das bases réximen local (LBRL), os Tenentes de Alcalde son un órgano necesario en todo Municipio. Segundo. Corresponde ao Alcalde o nomeamento dos Tenentes de Alcalde segundo o recollido nos artigos 23.3 da LBRL e 46 do Real decreto 2568/1986, de 28 de novembro, polo que se aproba o regulamento de organización, funcionamento e réximen xurídico das entidades locais (ROF) e 18º do Regulamento orgánico do Concello publicado no Boletín Oficial da Provincia número 27 do 3 de febreiro de 1998, coa modificación publicada no Boletín Oficial da Provincia número 293º, do 21 de decembro de 2007, Primeiro. Nomear Tenentes de Alcalde, pola orde que se indica, ás e aos seguintes membros da Xunta de Goberno Local do Concello de Padrón: 1º. DON SANTIAGO ROBERTO EDUARDO FERMIN CARROMERO DE IZAGUIRRE.2º. DONA MARIA EVARISTA ALBA MILENA NATHAN ESTARELLES.3º. DONA AHINOA LORA SUSANO. Segundo. Ordenar a publicación da presente Resolución no Boletín Oficial da Provincia da Coruña e notificala ás e aos interesados, coa indicación de que pon fin á via administrativa e contra a cal poderase interpoñer, potestativamente, recurso de reposición ante o mesmo órgano que ditou o acto, no prazo dun mes contado desde o día seguinte ao de recepción da notificación da presente ou desde a súa publicación, ou ben, directamente, recurso contencioso-administrativo ante o Xulgado do Contencioso-Administrativo correspondente no prazo de dous meses contados desde a mesma data, sen prexuízo de que se poida interpoñer calquera outro recurso que se estime pertinente. Terceiro. Comunicar o presente acordo aos diferentes servizos municipais e dar conta do mesmo ao Pleno da Corporación Municipal na primeira sesión que se convoque.>> Padrón, 17 de marzo do 2014 O Alcalde, Asdo. Antonio Fernández Angueira
26/03/2014 | Administración LocalMunicipal
Santiago de Compostela
Secretaría Xeral
Decreto da alcaldía sobre delegacion de competencias.

ANUNCIO Con data 17 de marzo de 2014, o Sr. Alcalde ditou o seguinte decreto: “Tendo en conta o escrito presentado a esta alcaldía o día 10 de marzo de 2014 pola concelleira delegada da Área de Desenvolvemento Urbano e Sostible e co fin de conquerir unha Administración cada vez mais eficaz e en exercizo das competencias que me outorga o artigo 124 da Lei 7/85, do 2 de abril, Reguladora das bases do réxime local e 31 e seguintes do Regulamento orgánico de goberno e administración do Concello de Santiago de Compostela (B. O. P.6 de marzo de 2012) RESOLVO: Deixar sen efecto a delegación de competencias efectuada con data 26-2-13 (BOP n.º 51 de 14-3-2013), no que respecta a xestión e elaboración de pregos dos servizos básicos de: Recollida de lixo, abastecemento e saneamento de augas, alumeado público e limpeza viaria que pasan a ser competencia do concelleiro delegado da Brigada de Vías e Obras e Xestión Ordinaria dos Servizos Básicos. Queda así mesmo sen efecto o indicado no decreto de delegación sinalado relativo á coordinación do concelleiro delegado da Brigada de Vías e Xestión Ordinaria dos Servizos Básicos por parte da concelleira delegada da Área de Desenvolvemento Urbano e Sostible. O resto das delegacións efectuadas no decreto mencionado de data 26-2-13 (BOP n.º 51 de 14-3-2013), non sufre variación. Do presente decreto darase conta ao Pleno da Corporación e notificarase á interesada. Así mesmo, publicarase no Boletín Oficial da Provincia en cumprimento do que dispón o artigo 44 do ROF, e surtirá efectos dende a data da súa sinatura.” Santiago de Compostela,18 de marzo de 2014. O ALCALDE Asdo.: Ángel Benito Currás
26/03/2014 | Administración LocalMunicipal
Cee
Anuncio de licitación de subministro de furgón mediante a modalidade de leasing

ANUNCIO O Concello de CEE saca a licitación o contrato para o subministro de vehículo furgón mediante a modalidade de leasing. OBXECTO DO CONTRATO: Subministro de vehículo furgón mediante a modalidade de leasing (descrición detallada do subministro no prego de prescricións técnicas). FORMA E PROCEDEMENTO DE ADXUDICACIÓN: Procedemento aberto, oferta economicamente máis vantoxosa, varios criterios de adxudicación. TRAMITACIÓN: Urxente. ORZAMENTO: 20.178,76 € + 4,237,53 € de IVE (total: 24.416,29 € incluída a cláusula residual). DURACIÓN DO CONTRATO: 36 meses + valor residual. PRAZO DE PRESENTACIÓN DE SOLICITUDES: 8 días naturais, contados a partir do día seguinte ao da publicación do anuncio de licitación no Boletín Oficial da Provincia e no perfil do contratante. LUGAR DE PRESENTACIÓN DE PROPOSICIÓNS: No Concello de Cee, en horario de atención ao público de 9:00 a 13,30 horas, e conforme ao artigo 38.4 da Lei 30/1992, do 26 de novembro, de réxime xurídico das administracións públicas e do procedemento administrativo común. Cando as proposicións se envíen por correo, o empresario deberá xustificar a data de imposición do envio na oficina de correos e anunciar ao órgano de contratación a remisión da oferta mediante télex, fax ou telegrama o mesmo día, consignándose o número de expediente, título completo do obxecto doc ontrato e nome do licitador. GARANTÍA DEFINITIVA: 5% do importe de adxudicación sen IVE. MÁIS INFORMACIÓN E CONSULTA DE PREGOS DE CLÁUSULAS ADMINISTRATIVAS E DE PRESCRICIÓNS TÉCNICAS QUE REXEN O CONTRATO: Secretaría do concello de Cee, en horario de 9.00 a 13.30 h. e no perfil do contratante: (www.concellodecee.es). Telf.981745100 FAX 981746757 Cee, 19 de marzo de 2014. A alcaldesa Zaira Rodríguez Pérez
26/03/2014 | Administración LocalMunicipal
A Coruña
Área de Facenda e Administración Pública
Contratación
Anuncio de licitación (S-2/2014)

Anuncio de licitación (S-2/2014) 1. Entidade adxudicadora: Concello de A Coruña. a) Dependencia: Servizo de Contratación. b) Número de expediente: S-2/2014.2. Obxecto do contrato: subministración de gas natural para o grupo de vivendas municipais Nuestra Señora del Carmen. Duración: dous anos prorrogables por dous máis.3. Tramitación: ordinaria. Procedemento: aberto.4. Orzamento base de licitación: 40.000 € anuais (IVE incluido). 5. Garantía provisional: non se esixe.6. Obtención de documentación: web municipal (perfil do contratante): www.coruna.es.Información: a) Teléfono 981184219. b) Fax 981184271. c) Correo electrónico: contratacion@aytolacoruna. es. d) Enderezo: Praza de María Pita, 1-2º. 7. Clasificación: non se esixe.8. Presentación de proposicións: a) Prazo: quince días naturais, contados a partir do seguinte ao da publicación deste anuncio no Diario Oficial de Galicia, e que remata ás 13.00 horas. No caso de resultar sábado o día de finalización do prazo, quedará automáticamente prorrogado ao día hábil seguinte. b) Documentación que hai que presentar: véxase prego de cláusulas administrativas particulares. c) Lugar de presentación: Rexistro Xeral de Entrada.9. Apertura de proposicións técnicas e económicas: a) Lugar: véxase punto 6. b) Data e hora: publicarase no perfil do contratante.10. Outras informacións: o prego de cláusulas administrativas particulares exponse ao público para que poidan presentarse reclamacións por prazo de oito días contados a partir do seguinte ao deste anuncio.11. Gastos de anuncios: por conta do adxudicatario. A Coruña, 17 de marzo de 2014. O ALCALDE, P. D. A Tte. Alcalde Responsable de Facenda e Administración Pública Rosa M.ª Gallego Neira
26/03/2014 | Administración LocalMunicipal
Ferrol
Unidade de Contratación
Anuncio de licitación para a contratación do servizo de “Limpeza e mantemento de cubertas e baixantes nos centros educativos de infantil e primaria dos que o mantemento correspóndelle ó Concello de Ferrol”

Organismo: Concello de Ferrol Dependencia que tramita o expediente: Unidade de Contratación Descrición do obxecto: Limpeza e mantemento de cubertas e baixantes nos centros educativos de infantil e primaria dos que o mantemento correspóndelle ó Concello de Ferrol. Número de expediente: AV 03008 14/06 Duración do contrato: Dous (2) anos con posibilidade de prórroga por outros (2) sen que a duración total do contrato exceda dos catro (4) anos. Trámite do expediente: ordinario Procedemento: aberto cun único criterio de valoración Tipo de licitación: 47.149,50 €/ANO co 21% do IVE incluído (38.966,53 €/ANO sen IVE) Orzamento máximo anual dispoñible: para os efectos de consignación presupostaria se establece a maiores do anterior a cantidade de 2.850,50 €/ANO co 21% do IVE incluído (2.355,78 €/ANO sen IVE) para facer fronte ás obras que xurdan, podendo incrementarse dita cantidade na mesma cuantía que a posible baixa respecto do tipo de licitación podendo chegarse como máximo á cantidade total anual de 50.000,00 €/ANO co 21% do IVE incluído (41.322,31 €/ANO sen IVE). Importe estimado do contrato: 165.289,24 € 5) GARANTÍA DEFINITIVA: 5% do orzamento anual máximo dispoñible excluído o IVE (41.322,31 €) e polos anos de duración inicial do contrato (2 anos) = 4.132,23 €. 6) CLASIFICACIÓN: non se esixe.7) CRITERIO DE VALORACIÓN: oferta económica. Entidade: Concello de Ferrol Dependencia: Unidade de Contratación Enderezo: praza de Armas, s/n (15402) Ferrol Teléfono e fax: 981944260 / 981944028 Enderezo electrónico: contratacion@ferrol. es Perfil do contratante: www.ferrol.es (Sede electrónica- Perfil do contratante) Data límite de obtención dos documentos e información: o último día do remate da presentación das ofertas. Obtención dos pregos: www.ferrol.es (Sede electrónica- Perfil do contratante). Data límite de presentación de ofertas: quince (15) días naturais contados dende o día seguinte ó da última publicación do anuncio de licitación no Perfil do contratante ou no BOP (se o último día para a presentación de ofertas coincidise en domingo ou festivo trasladaráse ó seguinte día hábil). Documentación que hai que presentar: a sinalada na cláusula 11 do prego de cláusulas administrativas. Lugar de presentación: Rexistro Xeral do Concello de Ferrol en horas de 9 a 14 h (de luns a venres) e de 9 a 13 h (sábados e días non laborais para o persoal do Concello). Entidade: Concello de Ferrol Enderezo: Praza de Armas, s/n (15402) Ferrol Teléfono: 981944260 Fax do Rexistro Xeral: 981944028 10) APERTURA DAS OFERTAS: celebrarase no lugar, data e hora que se sinale no perfil do contratante.11) GASTOS DE ANUNCIOS: serán por conta do adxudicatario. Ferrol, 12 de marzo de 2014 O concelleiro delegado de Urbanismo, Infraestruturas e Contratación Asdo.: Guillermo Evia Pérez
26/03/2014 | Administración LocalMunicipal
A Laracha
Baixas oficio no padrón de habitantes

Ás persoas que se relacionan a continuación ténselles incoado expediente de baixa de oficio por inscrición indebida ao incumprir os requisitos do sinalado artigo 54, expedientes que foron informados favorablemente polo do Consello de Empadroamento na súa reunión de 3 de octubre de 2012, de conformidade cos artigos 54 e 72 do Regulamento de poboación e demarcación territorial das entidades locais. Tralo trámite de audiencia e non constando a conformidade dos interesados, cómpre acordar expresamente a baixa de oficio e publicar anuncio no taboleiro de edictos do Concello, así como no Boletín Oficial da Provincia, de conformidade co establecido no art.59.5 da Lei de réxime xurídico das administración públicas e do procedemento administrativo común. Conforme ao artigo 42 do Réxime Xurídico das Administracións Públicas e do Procedemento Administrativo Común, a declaración de caducidade farase mediante resolución expresa, en base aos feitos que concorren no parágrafo primeiro, sendo competencia da Alcaldía segundo atribúese nas letas s) do artigo 21.1 da LRBRL, e aos efectos implican a baixa no Padrón de habitantes. Polo anterior, RESOLVO: PRIMEIRO.- Dar de baixa a inscrición neste Padrón municipal das persoas que se relacionan a continuación por inscrición indebida ao incumprir os requisitos do sinalado artigo 54 Regulamento de poboación e demarcación territorial das entidades locais e, en consecuencia, acorda-la práctica das correspondentes baixas da súa inscrición no Padrón municipal de habitantes. SEGUNDO.- Publica-la presente resolución no Taboleiro de Anuncios desta Consistorial e no Boletín Oficial da Provincia, para aos efectos de dar coñecemento e notifica-la mesma aos interesados. TERCEIRO.- Estas baixas terán efecto na data na que esta resolución saia publicada no Boletín Oficial da Provincia. CUARTO.- Contra a presente Resolución poderá interpoñer recurso contencioso-administrativo ante o Xulgado do Contencioso Administrativo, no prazo de dous meses contados a partir do día seguinte o da notificación do presente acordó. Así mesmo, e con carácter previo á interposición do recurso contencioso-administrativo poderá interponer, e con carácter potestativo, recurso de reposición ante o propio órgano que dictou o acordo, no prazo de un mes, en cuxo caso, o prazo para a presentación do recurso contencioso-administrativo empezará a contar desde a notificación da resolución desestimatoria, si fora expresa, ou despois da súa desestimación tácita, que se producirá si, no prazo de un mes, non se resolve o recurso de reposición interposto. Igualmente advírteselle a posibilidade de interposición de calquera outro recurso que estime pertinente. A Laracha, 18 de marzo de 2013 O alcalde en funcións Diante de min (Decreto de 13/03/2014) O secretario Jesús Souto Pena Miguel Iglesias Martínez
26/03/2014 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Subdirección Xeral de Xestión do Dominio Público Hidráulico
DH. A15.17178. Jesús Cesáreo Rosende Couto - Concello de Boqueixón

De acordo co previsto no artigo 116 do Regulamento de Dominio Público Hidráulico, aprobado polo Real Decreto 849/1986, do 11 de abril, fago público, para xeral coñecemento, que por resolución da dirección de Augas de Galicia de data 12 de marzo de 2014 e como resultado do expediente incoado ó efecto, aprobouse a modificación das características da concesión outorgada con data 15/12/2004 a Eugenio Ramon Roxana Claudia El Bayed Tosso. Esta modificación consiste no aumento do volume total anual de auga concedido, que pasa a ser de 4.100 m 3, e o destino da auga, procedente de dous pozos no lugar de Troitomil, parroquia de Lestedo, no concello de Boqueixón (A Coruña), con destino a uso gandeiro e rega. Número Expte.: DH. A15.17178 Santiago de Compostela, 13 de marzo de 2014 A xefa do Servizo de Tramitación Técnico-Administrativa do Dominio Público Hidráulico Maria Aroa Iftime Jalloh